钦定古今图书集成/明伦汇编/氏族典/第188卷 > 萧济
## 钦定古今图书集成/明伦汇编/氏族典/第188卷 > 萧济

按《陈书萧济传》，“济字孝康，东海兰陵人也。少好学，博
通经史，谘梁武帝《左氏》疑义三十馀条。尚书仆射范
阳张缵、太常卿南阳刘之遴并与济讨论，缵等莫能
抗对。解褐梁秘书郎，迁太子舍人。预平侯景之功，封
松阳县侯。及高祖作镇徐方，以济为明威将军、征北
长史。承圣二年，征为中书侍郎，转通直散骑常侍。世”
祖为会稽太守，又以济为宣毅府长史，迁司徒左长
史。世祖即位，授侍中，寻迁太府卿。丁生母忧，不拜。历
守兰陵、阳羡、临津、临安等郡，所在皆著声绩。太建“初，
入为五兵尚书，复为司徒长史，寻授度支尚书，领羽
林监，迁国子祭酒，加金紫光禄大夫，兼安德宫卫尉，
寻迁仁威将军、扬州长史。”高宗尝敕取扬州曹事，躬
自省览，见济条理详悉，文无滞害。迁祠部尚书，加给
事中，复为金紫光禄大夫。卒，时年六十六，诏赠本官。